清明节诗词选清明，是季节的交替，是新希望的酝酿，是新循环的开始。追思先人，感恩过去；关爱后辈，憧憬未来。恰清明之际，让我们在先贤的吟咏歌叹中，感悟清明，品读清明。
清明
唐·杜牧
清明时节雨纷纷，路上行人欲断魂。
借问酒家何处有，牧童遥指杏花村。
清明夜
唐·白居易
好风胧月清明夜，碧砌红轩刺史家。
独绕回廊行复歇，遥听弦管暗看花。
闾门即事
唐·张继
耕夫召募爱楼船，春草青青万项田。
试上吴门窥郡郭，清明几处有新烟。
江南清明
唐·郑准
吴山楚驿四年中，一见清明一改容。
旅恨共风连夜起，韶光随酒著人浓。
延兴门外攀花别，采石江头带雨逢。
无限归心何计是，路边戈甲正重重。
湖寺清明夜遣怀
唐·李群玉
柳暗花香愁不眠，独凭危槛思凄然。
野云将雨渡微月，沙鸟带声飞远天。
久向饥寒抛弟妹，每因时节忆团圆。
饧餐冷酒明年在，未定萍蓬何处边。
长安清明言怀
唐·顾非熊
明时帝里遇清明，还逐游人出禁城。
九陌芳菲莺自啭，万家车马雨初晴。
客中下第逢今日，愁里看花厌此生。
春色来年谁是主，不堪憔悴更无成。
长安清明
唐·韦庄
蚤是伤春梦雨天，可堪芳草更芊芊。
内官初赐清明火，上相闲分白打钱。
紫陌乱嘶红叱拨，绿杨高映画秋千